  Майя Бывальцева 18-тӥ коньывуонэ Ижкарын гурткеч йӧллэсь «ТурынГурт» сыр лэсьтонъя нырысетӥ цехез усьтӥзы. Кызьы ивортӥзы элькун тӧролэн кивалтэтлэн пресс-службазы, Удмуртиын эшшо куинь цех пуктыны чакламын: Кияса, Сарапул но Дэбес ёросын. Быдэс дуннеын аспӧртэм вузъёслы кулэяськон будэ, кудзэ ӧжыт кытысь басьтыны луэ. Та сиён аспӧртэм, нош бадӟым ватсам дунын со элькунмылэн палэназ но вузаськыны быгатоз Александр Свинин, Удмуртиысь кивалтэтлэн тӧроезлэн воштӥсезлэсь ужзэ быдэсъясьВыль цехын сырез пӧзьто Дэри ёросысь «Шурдымка» кооперативысь ваем йӧллэсь. Сое сёто 240 гурткечьёс, кудъёссэ 46 юртъеръёсын вордо. Гуртоослэсь басьтэм йӧллэн дуныз — одӥг литр понна 80 манет. Вузпӧрез радъян инты но тӥрлык басьтыны Удмуртиысь ужбергатонэз азинтонъя фонд луонлык сётӥз, со араз 6 процент улэ 800 сюрс манет тыр кредит висъяз. Цехлэн кужыменыз 600 литр йӧллэсь 80 килограмм мында пӧртэм сыръёс лэсьтыны луэ. Со сяна, сиёнэз вузан интыос но шедьтэмын ни — со Ижкар, Тверь но Санкт-Петербург. Тегъёс: Ижкар Удмуртия гуртвозёс автозавод сиён-юонъёс  